Τα εξωπαράσιτα, όπως ψύλλοι, τσιμπούρια και άλλα, προκαλούν κνησμό (φαγούρα) και ερεθισμούς στο δέρμα του σκυλάκου, ενώ μπορούν να εντοπιστούν στο τρίχωμά του ακόμα και με γυμνό μάτι.
Τα ενδοπαράσιτα, όπως σκουλίκια και κοκκίδια, εισβάλλουν στο γαστρεντερολογικό σύστημα του μικρού μας φίλου και δεν μπορούν να εντοπιστούν με το μάτι. Συμπτώματα που μπορούν να προκαλέσουν είναι διάρροια, εμετό, βήχα, αναιμία, πρήξιμο στην κοιλιά και έντονο κνησμό στην περιοχή του πρωκτού. Σε περίπτωση εντοπισμού κάποιων από αυτά τα συμπτώματα είναι απαραίτητη η άμεση επίσκεψη στον κτηνίατρο για την αποτελεσματικότερη αποπαρασίτωση.